CELEX: 32020R0205
Language: hu
Date: 2020-02-14 00:00:00
Title: A Bizottság (EU) 2020/205 Rendelete (2020. február 14.) a 2073/2005/EK rendeletnek a hüllők húsában előforduló Salmonella tekintetében történő módosításáról (EGT-vonatkozású szöveg)

17.2.2020   
               
               
                  HU
               
               
                  Az Európai Unió Hivatalos Lapja
               
               
                  L 43/63
               
            
         A BIZOTTSÁG (EU) 2020/205 RENDELETE
         (2020. február 14.)
         a 2073/2005/EK rendeletnek a hüllők húsában előforduló Salmonella tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszer-higiéniáról szóló, 2004. április 29-i 852/2004/EK európai parlamenti és tanácsi rendeletre (1) és különösen annak 4. cikke (4) bekezdésére,
         mivel:
         
                     (1)
                  
                  
                     A 2073/2005/EK bizottsági rendelet (2) mikrobiológiai kritériumokat ír elő egyes mikroorganizmusokra vonatkozóan, és megállapítja azokat a végrehajtási szabályokat, amelyeket az élelmiszeripari vállalkozóknak a 852/2004/EK rendelet 4. cikkében hivatkozott általános és konkrét higiéniai intézkedések végrehajtásakor követniük kell.
                  
               
                     (2)
                  
                  
                     A 2073/2005/EK rendelet megállapítja különösen azokat az élelmiszer-biztonsági kritériumokat, amelyek meghatározzák a forgalomba hozott termékekre vonatkozóan egy termék vagy egy élelmiszertétel elfogadhatóságát. Az említett rendelet nem írja elő a hüllőhúsra vonatkozó élelmiszer-biztonsági kritériumokat.
                  
               
                     (3)
                  
                  
                     Az Európai Élelmiszerbiztonsági Hatóság (EFSA) és az Európai Betegségmegelőzési és Járványvédelmi Központ (ECDC) által a zoonózisok, a zoonózis-kórokozók és az élelmiszerből származó betegségkitörések európai unióbeli, 2016. évi tendenciáiról és forrásairól kiadott európai uniós összefoglaló jelentés (3) megállapítja, hogy a humán szalmonellózis – megközelítőleg évi 95 000 bejelentett esettel – a második leggyakrabban jelentett, étel okozta humán megbetegedés az Unióban.
                  
               
                     (4)
                  
                  
                     2007-ben az EFSA tudományos szakvéleményt fogadott el a hüllőhús emberi fogyasztásával járó közegészségügyi kockázatokról (4), amely szerint a hüllők a Salmonella fajok jól ismert rezervoárjai. A tudományos szakvélemény áttekinti a gazdálkodási gyakorlatokat, és megállapítja, hogy az élő krokodilok között a kórokozót a bélcsatornában hordozók nagy arányát dokumentálták, ami tükröződik a friss és fagyasztott hús hasonlóan magas szennyeződési rátájában. A tudományos szakvélemény arra a következtetésre jut, hogy a hüllőhúsban előforduló baktériumforrások közül a Salmonella a leggyakoribb, amely jelentős közegészségügyi kockázatot jelent.
                  
               
                     (5)
                  
                  
                     A hüllőhús előállítása az Unióban korlátozott, de az Eurostat nemzetközi árukereskedelmi referencia-adatbázisában (Comext) (5) rendelkezésre álló adatok szerint a hüllők húsának és étkezési célra alkalmas belsőségének (frissen, hűtve vagy fagyasztva) harmadik országokból való behozatala az elmúlt tíz évben – a 2007–2017 közötti időszakban behozott mennyiség több mint 50 %-os növekedésével – növekvő tendenciát mutatott, a behozatal pedig éves szinten átlagban közel 100 tonna körül alakult.
                  
               
                     (6)
                  
                  
                     Figyelembe véve a Salmonella hüllőhúsban való esetleges jelenlétéből adódó jelentős egészségügyi kockázatot, a 2073/2005/EK rendeletben élelmiszer-biztonsági kritériumot kell meghatározni a hüllőhúsokra vonatkozóan. Ez az élelmiszer-biztonsági kritérium arra kötelezné az élelmiszeripari vállalkozókat, hogy hozzanak intézkedéseket a hüllőhúsgyártás korábbi szakaszaiban, hozzájárulva a Salmonella valamennyi, közegészségügyi szempontból jelentős szerotípusának csökkentéséhez.
                  
               
                     (7)
                  
                  
                     A Salmonella élelmiszerben és takarmányban való kimutatására az EN/ISO 6579-1 nemzetközi szabvány szolgál horizontális módszerként. A 2073/2005/EK rendelet I. melléklete előírja, hogy az említett szabvány legyen az analitikai referencia-módszer a szalmonellával kapcsolatos élelmiszer-biztonsági kritériumok tekintetében. Ezért e szabványt analitikai referencia-módszerként kell meghatározni annak ellenőrzésére, hogy az élelmiszer megfelel-e a hüllőhúsokban előforduló szalmonellára vonatkozó élelmiszer-biztonsági kritériumnak.
                  
               
                     (8)
                  
                  
                     A 2073/2005/EK rendeletet ezért ennek megfelelően módosítani kell.
                  
               
                     (9)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A 2073/2005/EK rendelet a következőképpen módosul:
            
                        1.
                     
                     
                        A 2. cikk a következő q) ponttal egészül ki:
                        
                                    „q)
                                 
                                 
                                    »hüllőhús«: az (EU) 2019/625 felhatalmazáson alapuló bizottsági rendelet* 2. cikkének 16. pontjában meghatározott hüllőhús.  (*1)
                                    
                                 
                              
                           (*1)  A Bizottság (EU) 2019/625 felhatalmazáson alapuló rendelete (2019. március 4.) az (EU) 2017/625 európai parlamenti és tanácsi rendeletnek az egyes emberi fogyasztásra szánt állatok és áruk szállítmányainak az Unióba történő beléptetésére vonatkozó követelmények tekintetében történő kiegészítéséről (HL L 131., 2019.5.17., 18. o.)”."
                        
                     
                  
                        2.
                     
                     
                        Az I. melléklet e rendelet mellékletének megfelelően módosul.
                     
                  
         
            2. cikk
         
         
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 14-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 139., 2004.4.30., 1. o.
         
         
            (2)  A Bizottság 2073/2005/EK rendelete (2005. november 15.) az élelmiszerek mikrobiológiai kritériumairól (HL L 338., 2005.12.22., 1. o.).
         
            (3)  The EFSA Journal (2017); 15(12):5077.
         
            (4)  EFSA Journal (2007) 578., 1–55. o.
         
            (5)  A 0208 50 00 és 0210 93 00 Kombinált Nómenklatúra-kódok, a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról szóló (EU) 2017/1925 bizottsági végrehajtási rendelet (HL L 282., 2017.10.31., 1. o.) meghatározása szerint.
      
      
         
            MELLÉKLET
            A 2073/2005/EK rendelet I. melléklete a következőképpen módosul:
            
                        1.
                     
                     
                        Az 1. fejezetben a szöveg a következő 1.30. sorral egészül ki:
                        
                                    Élelmiszer-kategória
                                 
                                 
                                    Mikroorganizmusok/toxinjaik, anyagcseretermékeik
                                 
                                 
                                    Mintavételi terv
                                 
                                 
                                    Határértékek
                                 
                                 
                                    Referencia-módszer
                                 
                                 
                                    Az a fázis, ahol a kritériumot alkalmazni kell
                                 
                              
                                    n
                                 
                                 
                                    c
                                 
                                 
                                    m
                                 
                                 
                                    M
                                 
                              
                                    „1.30 hüllőhús
                                 
                                 
                                    
                                       Salmonella
                                    
                                 
                                 
                                    5
                                 
                                 
                                    0
                                 
                                 
                                    25 g-ban nem kimutatható
                                 
                                 
                                    EN ISO 6579-1
                                 
                                 
                                    Forgalomba hozott termékek, eltarthatósági idejük alatt”
                                 
                              
                  
                        2.
                     
                     
                        Az 1. fejezetben a 2. lábjegyzet helyébe a következő szöveg lép:
                        
                                    „2.
                                 
                                 
                                    Az 1.1–1.24., 1.27a. és 1.28–1.30. pontok esetében m = M.”